Iswi amezwaru deg uselmed n tutlayt tis snat ad yezmer unelmad ad yessenfali s timawit neɣ s tirawit s lemɛawna n uselmad i usishel n ulmad n ukkuẓ n tzemmar: tigzi timawit d tirawit d asenfal timawit d tirawit. Deg uḥric-a uqbel ma d-nawi awal ɣef tigzi tilawit nezwar nefka-d tibadutin n tmiḍrant n wugzu d tmiḍrant n timawit, s yinn nefka-d tibadutin yemxallafen n tigzi timawit, iswi-s, amḍiq-is d yiferdisen-nniḍen icudden ɣur-s. er taggara n wuḥric-a nemmeslay-d ɣef wazal n uktazal n tigzi timawit deg ulmad n tutlayt tis snat.